internet vaartha 136 Views
న్యూఢిల్లీ : టీమిండియా జట్టు హెడ్‌కోచ్‌గా అనిల్‌ కుంబ్లేను ఎంపిక చేయడంపై ఆస్ట్రేలియా మాజీ ఆటగాడు గ్రెగ్‌ చాపెల్‌ హర్షం వ్యక్తం చేశాడు.కాగా ప్రస్తుత టీమిండియా జట్టుకు కుంబ్లేను కోచ్‌గా చేయడమే సరైనదిగా చాపెల్‌ అభిప్రాయం వ్యక్తం చేశాడు. టెస్ట్‌ కెప్టెన్‌ కోహ్లీ-కోచ్‌ కుంబ్లేల కలయికలో టీమిండియా మరింత శక్తివంతంగా రూపుదిద్దకోవడం ఖాయమని చాపెల్‌ పేర్కొన్నాడు. టీమిండియా కోచ్‌గా కుంబ్లే నియామకం సరైనదే.కుంబ్లేతో కలిసి పనిచేయడం కోహ్లీకి దక్కిన అదృష్టం. కుంబ్లేతో కలిసి డ్రెస్సింగ్‌ రూమ్‌ వాతావరణం పంచుకోవడం కోహ్లీకి దిక్కక ఒక మంచి అవకాశం కూడా కోహ్లీ దూకుడుకు కుంబ్లే అనుభవం సహాయపడుతుందని, వీరిద్దరి భాగస్వామ్యం ఖచ్చితంగా టీమిండియా జట్టును ముందుకు తీసుకుపోతుందన్నాడు. కుంబ్లే-కోహ్లీ కాంబినేషన్‌ విజయ వంతం  ఖాయం. కుంబ్లే నుంచి కోహ్లీకి మంచి సహకారం దక్కుతుంది. ప్రతి విషయంలోనూ కోహ్లీని కుంబ్లే వెనుక ఉండి ప్రొత్సహిస్తాడు. అని ఒక జాతీయ పత్రికకు రాసిన కాలమ్‌లో చాపెల్‌ పేర్కొన్నాడు. గతంలో తాను టీమిండియా కోచ్‌గా పనిచేసినపుడు కుంబ్లే పోరాటపటిమను అత్యంత దగ్గరగా చూశానని చాపెల్‌ పేర్కొన్నాడు. ఎంతో అంకితభావం గల కుంబ్లే భారత కోచ్‌గా విజయవంతమవుతాడని చాపెల్‌ వెల్లడించాడు.